Opitosť

Opitosť (zastarano opilosť; lat. ebrietas ethylica) je stav opitého človeka.

Stupne opitosti 
 podnapitosť – ide o mierne postihy duševných, zmyslových a pohybových funkcií. Človek ľahšie nadväzuje spoločenský kontakt. U tejto osoby sa uvoľňuje úzkosť a útlm.
 ľahký stupeň opitosti – prejavuje sa excitácia a eufória. Sú už zjavné postihnutia psychických a motorických funkcií.
 stredný stupeň opitosti – výrazné postihnutie psychiky a senzoriky, znížená pozornosť. Chôdza je tackavá. Podnety sú spomalené a vyúsťujú do afektov alebo aj plaču.
 ťažký stupeň opitosti – dezorientácia v osobe, priestore a čase. Ťažký útlm, úniky moču, stolice, zvracanie. Motorika je rozvrátená, subjekt sa pohybuje často „po štyroch“.
 intoxikácia – prejavuje sa poruchami vedomia, osobe reálne hrozí zlyhanie funkcií centier dýchania alebo srdcovo-cievneho systému.
 letálna intoxikácia – jednorazové užitie smrteľnej dávky alkoholu.
Stupne opitosti sa nedajú priamoúmerne špecifikovať so stúpajúcim množstvom promile (počet gramov alkoholu v krvi na kilogram hmotnosti) pretože závisia od viacerých faktorov, napríklad ako často človek užíva alkohol, od jeho veku, telesnej hmotnosti a podobne.

Iné projekty

Referencie

Externé odkazy 
 
 Alkoholizmus.info, stránky venované alkoholizmu

Medicína
Alkoholické nápoje